**Meninio skaitymo konkurso jaunimui „Skaitau tarmiškai“ nuostatai**

**2015 metai LR Seimo nutarimu paskelbti etnografinių regionų metais. Šis meninio skaitymo projektas skirtas moksleiviams, gyvenantiems Lietuvos etnografiniuose regionuose: Žemaitijoje, Suvalkijoje, Aukštaitijoje, Dzūkijoje, Mažojoje Lietuvoje ir už Lietuvos ribų (Seinų, Punsko krašte).**

**I. Konkursą skelbia Lietuvos mokslų akademijos Vrublevskių biblioteka.**

**II. Konkurso dalyviai** –**bendrojo lavinimo mokyklų 5**–**12 klasių moksleiviai, atstovaujantys savo etnografiniams regionams.**

**III. Konkurso tikslai ir uždaviniai:**

1. Paskatinti jaunimą domėtis etnografija.

2. Populiarinti tarmes, jų vartojimą.

3. Puoselėti meninio skaitymo tradiciją.

4. Ugdyti moksleivių saviraišką.

**IV. Konkurso organizavimo eiga:**

**I etapas. Savivaldybių administracijų Švietimo ir ugdymo skyriai tarpininkauja teikiant informaciją apie konkursą rajono mokykloms. Mokykla, nutarusi dalyvauti konkurse, deleguoja ne daugiau kaip 2 dalyvius (atranka mokyklose vyksta pasirinkta forma). Dalyviai privalo užpildyti registracijos formą** <http://goo.gl/forms/vAw51oCFyl> **ir siųsti garso įrašus (MP3 formatu) el. paštu** skaitautarmiskai@gmail.com**. Jei garso įrašo apimtis yra didesnė nei 25MB, siūloma naudotis failų perdavimo sistema** [www.wetransfer.com](http://www.wetransfer.com)**.**

**Garso įrašus siųsti iki 2015 m. spalio 1 d., nurodant dalyvio vardą, pavardę, mokyklos pavadinimą.**

**II etapas. Lietuvių kalbos instituto ekspertai pagal nuostatuose numatytus kriterijus iš registruotų dalyvių, atsiuntusių savo garso įrašus, atrenka finalinio konkurso skaitovus (po 2 iš kiekvieno regiono).**

**III etapas. Atrinkti skaitovai dalyvauja skaitovų konkurso finale, kuris vyks 2015 m. spalio 21 d. LMA Vrublevskių bibliotekoje, Žygimantų g. 1, Vilniuje. Ekspertų komisija (atstovai iš LMA Vrublevskių bibliotekos, Lietuvių kalbos instituto ir LRT** Radijo**) išrenka laureatus.**

**IV etapas. Konkurso laureatams suteikiama galimybė LRT Radijo garso studijoje (Konarskio g. 49, Vilnius) spalio 21 d. įrašyti skaitytą kūrinį į kompaktinę plokštelę (CD).**

**V etapas. Projekto rezultatų viešinimas ir pristatymas plačiajai visuomenei LRT Radijo programoje, socialiniuose tinkluose, partnerių interneto svetainėse lapkričio**–**gruodžio mėn.**

**VI etapas. Profesionaliai įrašyta kompaktinė plokštelė su tarmišku kūriniu naudojamas kaip edukacinė priemonė mokymosi, pažinimo procese (ilgalaikis procesas).**

**V. Konkurso sąlygos:**

**1.** Konkurse gali dalyvauti bendrojo lavinimo mokyklų 5–12 klasių moksleiviai.

2. Skaitovai skaito pasirinktą poezijos kūrinį arba prozos kūrinio ištrauką tarmiškai.

3. Skaitovo programos trukmė iki 7 min.

**VI. Konkurso vertinimo kriterijai:**

1. Skaitovų konkursas organizuojamas ir jo dalyviai vertinami dviejose amžiaus grupėse: 5–8 ir 9–12 klasių.

2. Tinkamas tarmiško kūrinio parinkimas arba literatūrinio kūrinio adaptavimas tarmiškai.

3. Kalbinis ir meninis kūrinio perteikimas (tartis, kirčiavimas, įtaigumas).

**VII. Konkurso rėmėjai ir partneriai, apdovanojimai.**

1. Konkursą finansuoja LR Kultūros taryba. Remia partneriai: Lietuvių kalbos institutas, LRT Radijas.

2. Konkurso laimėtojai apdovanojami diplomais, padėkomis už dalyvavimą konkurse, rėmėjų prizais ir įrašytomis kompaktinėmis plokštelėmis.

**Informacija pasiteiravimui: projekto vadovė Inga Berulienė beruliene@mab.lt, tel. 8 687 88685**

**Visą su konkursu susijusią informaciją galima rasti socialiniame interneto puslapyje *Facebook* – „Skaitau tarmiškai“** <https://www.facebook.com/skaitautarmiskai>